钦定古今图书集成/明伦汇编/氏族典/第118卷 > 陈平子
## 钦定古今图书集成/明伦汇编/氏族典/第118卷 > 陈平子

按《后汉书范式传》：“式字巨卿，到京师，受业太学。时诸
生长沙陈平子亦同在学，与式未相见，而平子被病
将亡，谓其妻曰：‘吾闻山阳范巨卿，烈士也，可以托死。
吾殁后，但以尸埋巨卿户前’。乃裂素为书，以遗巨卿。
既终，妻从其言。时式出行适还，省书见瘗，怆然感之，
向坟揖哭，以为死友。乃营护平子妻儿，身自送丧于”
临湘。未至四五里，乃委素书于柩上，哭别而去。其兄
弟闻之，寻求不复见。